OhBarri amplia la seva oferta a comerços

OhBarri una startup que promou un programa de fidelització a nivell de territori (Baix Camp i Tarragonès) i enfocat al comerç local, instal·lada a la Incubadora TIC de Redessa donarà accés a la plataforma, sense cap cost i com a mínim fins a febrer de 2022 a qualsevol comerç local de tot el territori. D’aquest forma, la prioritat de OhBarri és oferir un programa de fidelització que permet als usuaris accedir a descomptes i promocions als negocis locals de tot el territori.

L’objectiu del projecte passa per posar en valor allò original i únic que aporta el comerç local al territori, així com el tracte proper i la qualitat en contrast amb la massificació i la uniformitat de marques cada vegada més globals.

OhBarri aposta per un model que acosta les últimes tecnologies als comerços amb un model inclusiu, assequible i sense barreres d’accés. El projecte pretén crear una eina que impulsi les vendes dels comerços i que permeti arribar a més potencials clients de totes les edats, especialment de les noves generacions.

L’ampliació del programa de fidelització a 0 cost per qualsevol comerç com a mínim fins a Febrer de 2022 és un pas més per facilitar a qualsevol comerç l’accés a la plataforma i que permet seguir treballant en oferir més funcionalitats i un millor producte adaptat a les necessitats del territori.