Workshop #marketingdigital a Inst. Baix Camp

OhBarri, una startup que promou un programa de fidelització a nivell de territori enfocat a promoure el comerç local ha portat a terme aquest passat 12 de novembre de 2021 a l’Institut Baix Camp (Reus), un #workshop de marketing digital i empreneduria amb els alumnes de Cicle de Grau Superior de Publicitat i Marketing així com també els del grau de Comerç.

Durant la sessió, els alumnes no només han pogut conèixer com és el dia a dia d’una startup recén creada al territori, sino que també han tingut l’oportunitat de posar en pràctica els seus coneixements i habilitats. Han realitzat vàries activitats i dinàmiques ón han portat a terme una crítica, anàlisi, diagnosi i propostes de canvi de la presència digital de OhBarri, a partir dels coneixements que han anat adquirint durant el cicle formatiu.

La sessió s’ha portat a la pràctica en petits grups i amb constants intervencions en públic dels equips, per a fomentar habilitats bàsiques com la capacitat de síntesi o l’habilitat d’expressar-se en públic. Amb aquest tipus de tallers, OhBarri vol acostar la realitat emprenedora als estudiants i fer-los partícips de processos on la crítica, l’escolta activa i la prova-error són la base fonamental per a la implementació de canvis i la millora a qualsevol projecte.

OhBarri treballa amb l’objectiu de posar en valor allò original i únic que aporta el comerç local al territori i ajudar a donar visibilitat al petit comerç a les xarxes socials i als usuaris, a nivell local.